NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Tērvete

20.04.2015.

Nr.118.

Prot. Nr.23.

**Par dalību projektā “Atbalsts jauniešu uzņēmējdarbības un nodarbinātības veicināšanai” Eiropas Komisijas ERASMUS+ programmas ietvaros**

Saskaņā ar Zemgales plānošanas reģiona (ZPR) nolikuma 60.9 punktu un 60.10.punktu, kā arī Zemgales plānošanas reģiona attīstības programmas (2014-2020) prioritātes Nr.1 *Uzņēmējdarbībai pievilcīga vide – bāze inovācijām ilgtermiņā*, rīcības 1.1.2. *Veicināt jaunu uzņēmumu veidošanos un jaunu uzņēmējdarbības pieeju īstenošanu, tai skaitā sociāli atbildīgas uzņēmējdarbības attīstību*, aktivitāti 1.3. *Veicināt jaunu uzņēmumu izveidi sniedzot konsultatīvus un izglītojošus pakalpojumus kā arī organizējot jauniešu uzņēmējspēju attīstības pasākumus*, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona piedalīšanos projektā „Atbalsts jauniešu uzņēmējdarbības un nodarbinātības veicināšanai”, kā projekta partnerim Eiropas Komisijas ERASMUS+ programmas ietvaros.

2. Uzdot Zemgales plānošanas reģiona administrācijai (izpilddirektors V.Veips) nodrošināt vajadzīgās informācijas sagatavošanu un iesniegšanu projekta vadošajam partnerim pieteikuma sagatavošanai.

*Pielikumā: Projekta “Jauniešu uzņēmējdarbības un nodarbinātības veicināšana” koncepcija uz 2 lapām*.

Priekšsēdētāja (personīgais paraksts) G. ŽILDE

(zīmogs)

*Izsūtīt: lietā, projekta dokumentācijai.*

***Noraksts pareizs:***

Administrācijas vadītāja S. OZOLA

22.04.2015., Jelgavā